|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ  ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ Κ. ΜΑΚΕΔΟΝΙΑΣ  Δ/ΝΣΗ Δ/ΘΜΙΑΣ ΕΚΠ/ΣΗΣ ΑΝ. ΘΕ/ΝΙΚΗΣ  **1ο ΓΕΝΙΚΟ ΛΥΚΕΙΟ ΘΕΡΜΗΣ**  Ταχ. Δ/νση : Ραφαηλίδου-Παπαδάκη 2 Θέρμη  Τ.Κ. : 57001  Πληροφορίες : Σαρρής Β.  Τηλ. : 2310461421  e-mail: : mail@1lyk-therm.thess.sch.g | Θέρμη 20 Οκτωβρίου 2023  Αρ. Πρωτ: 1074  Προς:  Διεύθυνση Δευτεροβάθμιας Εκπαίδευσης Ανατολικής Θεσσαλονίκης  ΓΙΑ ΑΝΑΡΤΗΣΗ ΣΤΟ ΔΙΑΔΙΚΤΥΟ |

**ΘΕΜΑ:** Πρόσκληση εκδήλωσης ενδιαφέροντος για κατάθεση κλειστών οικονομικών προσφορών εκ μέρους Ταξιδιωτικών Γραφείων για την πραγματοποίηση διεθνών εκπαιδευτικών προγραμμάτων στο Ευρωπαϊκό Κέντρο Πυρηνικών Ερευνών(CERN) – Γαλλία, Ελβετία και σε Λωζάνη και Στρασβούργο.

**ΣΧΕΤ:** Υ.Α. 20883/ΓΔ4/12-2-2020 (ΦΕΚ456/13-2-2020) με θέμα «Εκδρομές- μετακινήσεις μαθητών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας».

Το 1ο Γενικό Λύκειο Θέρμης ζητά κατάθεση ενσφράγιστων προσφορών για την επίσκεψη 42 μαθητών της Β΄ τάξης **με προορισμό το Ευρωπαϊκό Κέντρο Πυρηνικών Ερευνών (CERN) στα Γαλλοελβετικά σύνορα, την Λωζάνη και το Στρασβούργο.** Σε γενικές γραμμές το Πρόγραμμα έχει ως εξής:

11/12/23 Αναχώρηση.

12/12/23 Επίσκεψη στο CERN στην Γενεύη.

13/12/23 Επίσκεψη στο Ολυμπιακό Μουσείο στην Λωζάνη.

14/12/23 Επίσκεψη στις 12:00 στο Ευρωπαϊκό Κοινοβούλιο στο Στρασβούργο και στη συνέχεια αναχώρηση για Θέρμη.

Αντικείμενο του διαγωνισμού είναι η ανάδειξη της οικονομικότερης και ποιοτικότερης προσφοράς. Παρακαλούμε τα ταξιδιωτικά γραφεία να στείλουν την προσφορά τους μέχρι την **Δευτέρα** **30 Οκτωβρίου 2023 και ώρα 12:00** στο γραφείο του Διευθυντή του 1ου ΓΕΛ Θέρμης. Η αξιολόγηση των προσφορών θα πραγματοποιηθεί **την ίδια ημέρα στις 13:30** στο γραφείο του Διευθυντή από επιτροπή.

Τα ενδιαφερόμενα ταξιδιωτικά γραφεία κατά τη σύνταξη των προσφορών τους πρέπει να λάβουν υπόψη τους ακόλουθους όρους**:**

|  |  |  |
| --- | --- | --- |
| **1** | **Προορισμός :** | Ευρωπαϊκό Κέντρο Πυρηνικών Ερευνών (CERN), Λωζάνη και Στρασβούργο |
| **2** | **Χρονική Περίοδος:** | **από 11 έως 14 Δεκεμβρίου 2023**, λαμβάνοντας υπόψη και τις διαθέσιμες πτήσεις των διαφόρων αεροπορικών εταιριών |
| **3** | **Διάρκεια:** | **3** διανυκτερεύσεις |
| **4** | **Μεταφορικά μέσα :** | α) Αεροπορικώς με αναφορά στην/στις αεροπορική/ες εταιρεία/ες και στους αριθμούς πτήσεων. Αποκλείονται προσφορές ξεχωριστών πτήσεων μαθητών/τριων και συνοδών εκπαιδευτικών.  β) Οδικώς, με λεωφορεία για τη μεταφορά από και προς τα αεροδρόμια καθώς και για τις εσωτερικές μετακινήσεις μεταξύ των προορισμών των επισκέψεων. Ως χώρος πρώτης αναχώρησης και τελευταίας άφιξης της εκδρομής ορίζεται η έδρα του σχολείου **στην Θέρμη**. Τα λεωφορεία πρέπει να είναι πολυτελή, κλιματιζόμενα και να πληρούν όλες τις απαραίτητες προδιαγραφές της ισχύουσας νομοθεσίας σχετικά με την καταλληλότητα, τις άδειες κυκλοφορίας, τις άδειες οδήγησης και την τήρηση ωραρίων των οδηγών, τις ζώνες ασφαλείας, τους ταχογράφους, τους πυροσβεστήρες και κάθε άλλο θέμα που αφορά στην ασφάλεια και τεχνική τους επάρκειας. Επίσης τα λεωφορεία πρέπει να είναι στη διάθεση των μαθητών/τριων και των συνοδών εκπαιδευτικών ανά πάσα χρονική στιγμή. Το ταξιδιωτικό γραφείο θα φροντίσει να αναρτηθεί στα οχήματα ευανάγνωστη πινακίδα με την ένδειξη "Σχολική Εκδρομή –1ο ΓΕΛ ΘΕΡΜΗΣ" σε εμφανή σημεία στο πρόσθιο και οπίσθιο μέρος του οχήματος, η οποία θα διατηρηθεί έως το τέλος της μετακίνησης. Το γραφείο που θα αναλάβει την οδική μετακίνηση από το αεροδρόμιο θα έχει φροντίσει να υπάρχει εκπρόσωπός του για να περιμένει την αποστολή των μαθητών/τριων και των συνοδών εκπαιδευτικών τους στον τερματικό σταθμό με ευκρινές σήμα. Τα στοιχεία επικοινωνίας του πρακτορείου, όπως τηλέφωνο, e-mail, ιστότοπος πρέπει να περιλαμβάνονται στην προσφορά. |
| **5** | **Προβλεπόμενος αριθμός μαθητών :** | **42** |
| **6** | **Συνοδοί καθηγητές:** | **5** |
| **7** | **Κατηγορία καταλύματος :** | Ξενοδοχείο 3 ή 4 αστέρων με γνωστοποίηση στο σχολείο της ονομασίας του, της κατηγορίας του και του ιστοτόπου του. Να είναι καθαρό με ευγενικούς υπαλλήλους.  Θα πρέπει να αναφέρεται ο τύπος, η ακριβής θέση και απόσταση από το κέντρο της πόλης, η κατηγορία, το επίπεδο ανέσεων, ο χαρακτηρισμός και η τουριστική κατάταξη σύμφωνα με τη νομοθεσία του κράτους υποδοχής. Το ξενοδοχείο θα πρέπει να πληροί όλες τις προδιαγραφές της ισχύουσας νομοθεσίας συμπεριλαμβανομένων και των υγειονομικών διατάξεων, θα πρέπει να είναι διαθέσιμο για ολόκληρο το συμφωνημένο χρονικό διάστημα, να διαθέτει θέρμανση, τουαλέτα για κάθε δωμάτιο, ζεστό νερό και όλοι οι κοινόχρηστοι χώροι του να βρίσκονται σε λειτουργία και στη διάθεση των συμμετεχόντων στη μετακίνηση. Η πρόταση του τουριστικού γραφείου θα πρέπει να συνοδεύεται από αποδεικτικό διαθεσιμότητας του ξενοδοχείου. |
| **8** | **Δωμάτια των μαθητών/τριων :** | Τρίκλινα, χωρίς προσθήκη ράντζου ή και κάποια δίκλινα. |
| **9** | **Δωμάτια συνοδών :** | Μονόκλινα στους ίδιους ορόφους με τους μαθητές/τριες ή εφόσον αυτό είναι αδύνατο, σε δύο συνεχείς ορόφους και όχι σε διαφορετικό κτίριο. |
| **10** | **Διατροφή:** | Πρωινό τύπου αμερικάνικου μπουφέ στο ξενοδοχείο. Να συμπεριληφθεί και πρόταση-προσφορά για ημιδιατροφή ένα (1) γεύμα (μορφή μπουφέ) κατά προτίμηση βραδινό ή σε επιλεγμένα εστιατόρια (καλή ποιότητα φαγητού). Το δείπνο να αναφερθεί σε ξεχωριστή τιμή. |

**11. Λοιπές υπηρεσίες-Επισκέψεις:** *Αρχηγός –* ελληνόφωνος *συνοδός εκδρομής πρακτορείου* σε όλη τη διάρκεια της εκδρομής που να γνωρίζει καλά το πρόγραμμα της εκδρομής και να το τηρεί απαρέγκλιτα. Στην τιμή της προσφοράς θα πρέπει να περιλαμβάνονται κάθε είδους ξεναγήσεις, περιηγήσεις και επισκέψεις που αναφέρονται στο πρόγραμμα, καθώς επίσης και η παροχή γευμάτων τα οποία ενδέχεται να προσφέρει το πρακτορείο, με αναφορά στις επικρατέστερες επιλογές τόπων εστίασης και των χαρακτηριστικών τους. Οι χώροι που επιλέγονται για τη διαμονή, εστίαση και ψυχαγωγία των μαθητών/τριων πρέπει να διαθέτουν νόμιμη άδεια λειτουργίας και να πληρούν τους όρους ασφάλειας και υγιεινής της νομοθεσίας της χώρας υποδοχής.

**Πρόγραμμα εκπαιδευτικού προγράμματος:** Θα διαμορφωθεί κατόπιν συνεργασίας σχολείου–πρακτορείου.

1. **Παροχή υποχρεωτικής ασφάλιση ευθύνης διοργανωτή**, όπως ορίζει η κείμενη νομοθεσία και πρόσθετη ασφάλιση που θα καλύπτει τα έξοδα σε περίπτωση ατυχήματος ή ασθένειας μαθητή/τριας ή συνοδού εκπαιδευτικού με πλήρη ιατροφαρμακευτική περίθαλψη (Αριθμός Ασφαλιστηρίου Συμβολαίου Αστικής Ευθύνης).
2. **Επιστροφή χρημάτων** σε περίπτωση μη συμμετοχής μαθητή/τριας λόγω ανωτέρας βίας ακόμη και την ίδια ημέρα της αναχώρησης, χωρίς απαραίτητη εισαγωγής του/της σε νοσοκομείο.

**14.** Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για τη μεταφορά μαθητών.

**15** **Αποδοχή από το Πρακτορείο ποινικής ρήτρας**  για την περίπτωση υπαίτιας αθέτησης ή πλημμελούς εκτέλεσης της συμφωνίας και πέρα από την επιστροφή χρημάτων που θα έχει λάβει μέχρι εκείνη τη στιγμή το ταξιδιωτικό γραφείο.

**16.** Σε περίπτωση που δεν πραγματοποιηθεί η μετακίνηση **στις προβλεπόμενες ημερομηνίες** λόγω ανωτέρας βίας (αλλαγή στις ώρες/μέρες πτήσεων, κ.λ.π.) αλλά πραγματοποιηθεί σε διαφορετικές ημερομηνίες, δε θα υπάρξει πρόσθετη οικονομική επιβάρυνση στην τιμή ανά συμμετέχοντα/ουσα μαθητή/τρια και συνοδό εκπαιδευτικό.

**17.** Σε περίπτωση που η μετακίνηση **δεν πραγματοποιηθεί** **λόγω ανωτέρας βίας**, δε θα υπάρξει καμιά επιβάρυνση του σχολείου ή των μαθητών/τριων και εφόσον το γραφείο έχει εισπράξει χρήματα υποχρεούται να τα επιστρέψει. Αναλόγως σε περίπτωση ασθένειας ή ανωτέρας βίας που αφορά μαθητή/τρια ή συνοδό εκπαιδευτικό, αυτός/η και το σχολείο θα απαλλάσσεται από οποιαδήποτε οικονομική υποχρέωση αφορά στη μετακίνηση.

**18**. Για τις παραπάνω υπηρεσίες **ζητείται η τελική συνολική τιμή (με ΦΠΑ)** της οργανωμένης μετακίνησης και **η επιβάρυνση ανά μαθητή/τρια χωριστά**.

**19.** Έκδοση από το τουριστικό πρακτορείο **ονομαστικών αποδείξεων** για κάθε μαθητή στο όνομα των γονέων/κηδεμόνων για τις αρμόδιες οικονομικές υπηρεσίες.

**20.** Η αποδοχή των όρων της παρούσας πρόσκλησης δεσμεύει το τουριστικό γραφείο και οι όροι αυτοί πρέπει υποχρεωτικά να αναφέρονται **στο ιδιωτικό συμφωνητικό**.

**21.** **Το σχολείο θα επιλέξει την προσφορά που θα εγγυάται την ΑΡΤΙΟΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της μετακίνησης.**

**22.** Εφόσον η προσφορά δε συμπεριλαμβάνει τα απαιτούμενα κατά την παρούσα προκήρυξη στοιχεία, θα θεωρείται **άκυρη** και δεν θα λαμβάνεται υπόψη.

**23. Δικαίωμα συμμετοχής** στο διαγωνισμό έχουν όλα τα ταξιδιωτικά γραφεία, που πληρούν **τις κατά νόμο προϋποθέσεις** για την παροχή της εν λόγω υπηρεσίας.

**24. Σύνταξη και υποβολή προσφορών:** οι προσφορές θα υποβληθούν στο γραφείο του Διευθυντή του 1ου ΓΕΛ Θέρμης, σε κλειστό φάκελο, μέχρι την **Δευτέρα 30 Οκτωβρίου 2023 και ώρα 12:00.** Μαζί με την προσφορά του και στον ίδιο φάκελο κάθε ταξιδιωτικό γραφείο θα καταθέσει απαραιτήτως και υπεύθυνη δήλωση στην οποία θα αναγράφεται ότι διαθέτει **το ειδικό σήμα λειτουργίας και μάλιστα σε ισχύ.** Στην προσφορά υποχρεωτικά θα καταγράφονται, επίσης, **η υποχρεωτική ασφάλιση ευθύνης διοργανωτή,** σύμφωνα με την κείμενη νομοθεσία καθώς και η **ασφαλιστική κάλυψη** σε περίπτωση ασθένειας και ατυχήματος, η τελική συνολική τιμή της προσφοράς και η επιβάρυνση ανά μαθητή/τρια.

Ο Διευθυντής

Βασίλειος Σαρρής,  
ΠΕ.02, Φιλόλογος